2011 में हुई परीक्षा, अब भेजा प्रमाण पत्र, 5 साल तक रहेगा मान्य
2011 एचटेट के प्रमाण पत्र भेजे जाने से धारक थे असमंजस में
भास्करन्यूज | रतिया
गांवपालसर निवासी नैब सिंह के साथ हरियाणा विद्यालय शिक्षा बोर्ड ने अजीबो-गरीब मजाक किया है, जिससे वह नौकरी पाने से वंचित रह गया। हरियाणा विद्यालय शिक्षा बोर्ड ने उसे जो एचटेट का प्रमाण पत्र भेजा है, उसकी मान्यता दिसंबर 2016 में समाप्त हो चुकी है लेकिन प्रमाण पत्र उसे मार्च महीने में दो दिन पहले भेजा गया है। नैब सिंह के साथ-साथ प्रदेशभर के 3342 विद्यार्थियों के साथ भी ऐसा ही हुआ है। गांव पालसर निवासी नैब सिंह ने बताया कि उसने 5 नवंबर 2011 को हरियाणा विद्यालय शिक्षा बोर्ड द्वारा ली गई एचटेट की परीक्षा दी थी। उसने बताया कि उसे दो दिन पहले ही प्रमाण पत्र भेजा गया है, जिस पर जारी करने की तिथि 31 जनवरी 2017 लिखी हुई है, जबकि उसकी वैधता दिसंबर 2016 में समाप्त हो चुकी है। इस प्रमाण पत्र के अनुसार एचटेट पास करने वाला उम्मीदवार पांच साल के अंदर नौकरी के लिए आवेदन कर सकता है, लेकिन सही समय पर प्रमाण पत्र मिलने के कारण उस सहित 3342 लोग आवेदन करने से वंचित रह गए जबकि अन्य लोग एचटेट की परीक्षा पास कर नौकरी भी पा गए।
उसने कहा कि इसके लिए सामान्य, अनुसूचित जाति विकलांग पात्रों की परीक्षा ली गई थी। सामान्य उम्मीदवारों को तो पत्र जारी कर दिए,जबकि अनुसूचित जाति विकलांग पात्रों को प्रमाण पत्र जारी नहीं किए गए। जो पत्र भेजे गए हैं, उनकी मान्यता खत्म हो चुकी है। इसके लिए सामान्य उम्मीदवार 90 नंबर, एससी विकलांग उम्मीदवार को 55 नवंबर लेने थे, जबकि उसके 82 नंबर आए हैं। ऐसे में वह मैरिट सूची में था। बोर्ड की लापरवाही के कारण वह नौकरी से वंचित रह गया। उसने मांग की है कि बोर्ड मान्यता रिवाइज करें और उसे पांच साल की अवधि की छूट दी जाए ताकि वह नौकरी पा सके। अब नैब सिंह ने हाईकोर्ट का दरवाजा खटखटाने का निर्णय लिया है।
विद्यालय निदेशालय ने जारी किया पत्र
इससंबंध में स्कूल एजुकेशन विभाग के अतिरिक्त मुख्य सचिव के हवाले से ज्वाइंट सचिव वीरेंद्र सिंह ने दिनांक 3/3/2017 को जारी एक पत्र क्रमांक मीमो नंबर15/10-2017-सीओ-1 के माध्यम से यह स्पष्ट किया है कि एचटेट के ऐसे प्रमाण पत्रों की वेलिडिटी प्रमाणपत्र जारी होने के अगले पांच वर्ष तक मान्य रहेगा। उनके अनुसार अगर किसी के एचटेट प्रमाण पत्र पर जारी होने की तिथि 31 जनवरी 2017 लिखी है तो वह प्रमाण पत्र 30 जनवरी 2022 तक मान्य रहेगा।
समयावधि के बाद भेजा एचटेट प्रमाण पत्र दिखाते पालसर निवासी नैब सिंह।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva